**קארה** (באנגלית: **Kara**) היא עיר בצפון טוגו, הממוקמת במחוז קארה, 413 קילומטרים צפונית לעיר הבירה של טוגו, לומה. קארה היא בירת מחוז קארה, ולפי מפקד האוכלוסין בשנת 2020 מנתה אוכלוסיית העיר 115,400 תושבים. נהר קארה (אנ') זורם בעיר והוא מקור המים העיקרי שלה. העיר התפתחה משנות השבעים של המאה העשרים ואילך מהכפר שנקרא במקור לאמה-קארה (אנ'). צמיחתו נבעה במידה רבה אודות להשפעתו של נשיא טוגו גנאסינגבה איאדמה שנולד בכפר פיה Pya הסמוך, שהבין את חשיבות מיקומה האסטרטגי של קארה בצומת של שני נתיבי סחר חשובים.

היסטוריה
--------

בשנת 1902 נבנה על ידי הגרמנים גשר על נהר קארה, תאריך בניית הגשר מציין את ראשית העיר.  תחת נשיאותו של גנאסינגב איאדמה, בשנות ה-70, העיר התפתחה במיוחד בגלל תפקידה בקיום אירועים פוליטיים.

גאוגרפיה
--------

 הרי קאביה, קארה
העיר שוכנת בקצהו הדרומי של רכס הרי קאביה הדרומי. קארה נמצאת בגובה של כ־400 מטר מעל גובה פני הים. נהר קארה עובר במרכז העיר.

העיר שוכנת על צומת של שני נתיבי סחר, הכביש הראשי מצפון-דרום מואגאדוגו ללומה, והכביש ממזרח-למערב מבסאר (צר') לדג'וגו (אנ') ופאראקו בבנין .

אקלים
-----

בקארה, העונה הרטובה מעיקה ומעוננת, העונה היבשה מעוננת חלקית, וחם כל השנה. במהלך השנה, הטמפרטורה בדרך כלל נעה בין 21°C ל־36°C והיא לעיתים רחוקות מתחת ל־19°C או מעל 38°C.

הזמן הטוב ביותר בשנה לבקר בקארה לפעילויות במזג אוויר חם הוא מסוף נובמבר עד תחילת פברואר.

העונה החמה נמשכת 2.8 חודשים, מה- 24 בינואר עד 17 באפריל. הטמפרטורה הגבוהה היומית בממוצע מעל 35°C. היום החם ביותר בשנה הוא 3 במרץ, עם ממוצע של 36 מעלות צלזיוס והטמפרטורה הנמוכה מגיעה של 25 מעלות צלזיוס.

העונה הקרירה נמשכת 2.6 חודשים, מה- 29 ביוני עד 17 בספטמבר. הטמפרטורה גבוהה היומית בממוצע מתחת ל־30°C. היום הקר ביותר בשנה הוא 24 בדצמבר, עם ממוצע של 21 מעלות צלזיוס. 

תקופת הגשמים נמשכת 8.6 חודשים, מה- 24 בפברואר ועד ה -12 בנובמבר. הכי הרבה גשמים יורדים במהלך 31 הימים שמרכזם סביב ה-28 באוגוסט, עם הצטברות כוללת ממוצעת של 186 מילימטרים.

התקופה היבשה, נטולת הגשם בשנה נמשכת 3.4 חודשים, מה- 12 בנובמבר ועד 24 בפברואר.

| **אקלים בקארה** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 37 | 38 | 38 | 38 | 36 | 34 | 29 | 28 | 30 | 34 | 36 | 37 | 34.5 |
| טמפרטורה יומית מזערית ממוצעת (C°) | 22 | 23 | 25 | 26 | 25 | 24 | 23 | 23 | 23 | 23 | 24 | 22 | 23.5 |
| משקעים ממוצעים (מ"מ) | 1 | 6 | 28 | 65 | 70 | 67 | 115 | 152 | 135 | 48 | 6 | 1 | 542 |
| מקור: MeteoBlue. |

אוכלוסייה
---------

נכון לשנת 2020, אוכלוסיית העיר מנתה 115,400 נפש. קצב גידול האוכלוסייה בעיר בין השנים 1981 ועד 2020 עמד על 3.62% בשנה.

אוכלוסיית העיר קארה בין השנים 1981 לבין 2020| שנה | גודל אוכלוסייה |
| --- | --- |
| 1981 | 28,902 |
| 1987 | 41,000 |
| 2000 | 82,000 |
| 2003 | 95,000 |
| 2005 | 100,400 |
| 2010 | 94,878 |
| 2013 | 112,247 |
| 2020 | 115,400 |

להלן גרף התפתחות האוכלוסייה ביישוב:

כלכלה
-----

 שוק קארה
מרבית האוכלוסייה עוסקת בחקלאות ובתעשיית עיבוד התירס, קסאווה, תבלינים, דורה, דוחן פנינה, אגוזי מלך, וכגידול מזדמן, כותנה. חוות קטנות ובינוניות מייצרות את רוב יבולי המזון; גודל החווה הממוצע הוא אחד עד שלושה דונמים.

תחבורה
------

בעיר נמצאים מגוון קווי אוטובוס בינלאומיים ללומה, לואגדוגו וניאמי. החברות הן: אלטרב, אדג'י וראקיאטה.

נמל התעופה הבינלאומי ניאמטוגו (אנ'), הממוקם 40 קילומטרים צפונית לקארה, פעיל אך נמצא בפיתוח.

אנרגיה
------

חברת האנרגיה הטוגולזית Compagnie d'Énergie Eléctrique du Togo דיווחה בשנת 2001 כי גאנה סיפקה לעיר 0.520 TWh חשמל.

חינוך
-----

בשנת 1996, שיעור ההרשמה לבתי הספר היסודיים עמד על 81.3 אחוזים. מערכת החינוך סבלה ממחסור במורים, איכות חינוך ירודה באזורים הכפריים, ושיעורי הנשירה גבוהים.

האוניברסיטה הלאומית השנייה במדינה הוקמה בקארה בשנת 2004. אוניברסיטת קרא (צר') נמצאת בקצה הדרומי של העיר.

שפות מדוברות
------------

כמו רוב הערים באפריקה, קארה היא רב לשונית. צרפתית, היא השפה הרשמית של טוגו, השפה העיקרית בעיר היא קאביה (אנ'), אבל גם נפוץ לשמוע Kotokoli, האוסה, יורובה (אנ') ואיגדו (אנ') בעיקר בשוק המרכזי. שפות נוספות המדוברות בקארה הן Ncam, Miyobe, Lama, Ewe ו- Nawdm .

תרבות
-----

טורניר לה אוולה בקארה
אזור קארה, המוכר בהיסטוריה של טוגו ומערב אפריקה בשם "ארץ טמברמה", מיושב על ידי בני שבט בטמרימבה. האזור הוכר רשמית בשם "קוטמאקו" בשנת 2004, על ידי ועדה שמונתה על ידי אונסק"ו והוכרז כאתר מורשת עולמית. בשנת 2023 הורחב שטח האתר והוא כולל שטח בבנין השכנה. זהו יעד תיירותי פופולרי מאוד במערב אפריקה.

כל שנה בחודש יולי מתקיים באזור קארה טורניר לה אוולה (צר') , אירוע היאבקות מסורתי. פרקטיקה זו המתקשרת מאוד היא שלב בטקס החניכה של בני שבט קאביה הצעירים, במעבר שלהם לבגרות. זהו טורניר היאבקות מסורתי בקארה ובסביבתה. זהו גם השלב הראשון בטקס החניכה של הגברים בני שבט Kabiye לקראת הבגרות. הטורנירים מאורגנים לפי שכונות, לפי כפר ולפי קנטון. לפי המסורת ראש המדינה משתתף בגמר.

ארכיטקטורה
----------

בעיר יש כמה בניינים בעלי עניין אדריכלי, כגון אולם הקונגרסים וקתדרלת פטרוס ופאולוס הקדושים. יש בעיר גם מלונות רבים, כולל Hôtel Kara, Hôtel de l'Union, Hôtel de la Concorde.

ראו גם
------

* טוגו
* סוקודה
* לומה
* ויקטואר טומגה דוגבה ראשת ממשלת טוגו מאז 28 בספטמבר 2020. היא האישה הראשונה שמכהנת בתפקיד.
* פור ניאסנגבה נשיא טוגו משנת 2005.

קישורים חיצוניים
----------------

ויקישיתוף מדיה וקבצים בנושא **קארה** בוויקישיתוף
* 01 - Kara, Togo - Africa. Embassy of the United States of America / American Corner, סרטון באתר יוטיוב (אורך: 5:16)
* MalariaNIMBY.org מלריה לא בחצר האחורית שלי, ארגון ללא מטרות רווח למיגור מלריה, (פלודיזם) בעיר זו.
* SOS Children's Village Kara
* Doing Business in Kara: the Togolese city with the highest proportion of Muslims
* The University of Kara

הערות שוליים
------------

1. ↑  מפקד האוכלוסין לשנת 2020
2. ↑  נתונים אודות העיר קארה, טוגו
3. ↑  Nicoué Gayibor, *Histoire des Togolais. Des origines aux années 1960 - Tome 3*, KARTHALA Editions, France, 2011, p. 387
4. ↑  DIOP Amadou, AGOSSOU Noukpo, NYASSOGBO Kwami Gabriel, *Systèmes spatiaux et structures régionales en Afrique*, KARTHALA Editions, France, 2010, p. 97
5. ↑  Average Weather in Kara, Togo, Year Round - Weather Spark, weatherspark.com
6. ↑  Climate Kara (2021-1991) from stations all over the world (אנגלית). MeteoBlue. Retrieved 24 August 2021.
7. 1 2  Togo: Regions, Cities & Urban Localities - Population Statistics, Maps, Charts, Weather and Web Information, www.citypopulation.de
8. ↑  Rédaction, Togo : Vers la réhabilitation de l’Aéroport de Niamtougou, Financial Afrik, ‏2016-04-22 (ב־)
9. ↑  UNESCO Centre du patrimoine mondial, Koutammakou, le pays des Batammariba, UNESCO Centre du patrimoine mondial (בצרפתית)
10. ↑  Evala (Togo) - Traditional Sports, www.traditionalsports.org (באנגלית בריטית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4256702-6
* NKC: ge1086065

 |